Herättäjä-Yhdistys

Herättäjä-Yhdistys ry, lyh. H-Y, on Suomen evankelis-luterilaisen kirkon heränneiden eli körttiläisten muodostaman liikkeen palveluita järjestävä yhdistys. Yhdistys järjestää kesäisin suuret hengelliset juhlat eli herättäjäjuhlat.

Herättäjä-Yhdistyksen perustehtävänä on sen omien sääntöjen mukaan "tarkoituksena on toimia hengellisen elämän hoitamiseksi rohkaisten ihmisiä elämään kristittyinä". Yhdistys toimii sekä Suomessa että ulkomailla yhteistyössä kotien, seurakuntien, eri järjestöjen sekä kirkon keskushallinnon ja hiippakuntien kanssa.

Yhdistyksen pääpaikka on Lapuan kaupungissa Siirilän pappilassa. 

Herättäjä-Yhdistys on Kristilliset kustantajat ry:n jäsen.

 Historia 

Tunnettu herännäisyyden 1900-luvun alun johtohahmo rovasti Wilhelmi Malmivaara perusti vuonna 1912 Sisälähetysseura Herättäjän, joka rekisteröitiin 5. helmikuuta 1924. Kustannusosakeyhtiö Herättäjä ja Sisälähetysseura Herättäjä yhdistyivät vuonna 1945 nykyiseksi Herättäjä-Yhdistys ry:ksi. Herättäjä-Yhdistys peri tehtävät edeltäjiltään ja toiminta jatkui äänitteiden, kirjojen ja lehden kautta. Lähetystyötä yhdistys on tehnyt Suomen Lähetysseuran kanssa.

 Toisen maailmansodan jälkeen 
1950-luvulla Herättäjä-Yhdistyksen paikallisosastoja perustettiin seurakuntiin. Siionin virsiä uudistettiin 1960-luvulla ja työ saatiin päätökseen 1972. 1960-luvulla perustettiin säätiö Aholansaaren herännäistoimintaa varten. 1970-luvun alussa nuorisotyö sai ensimmäiset omat työntekijänsä ja työ sukulaiskansojen parissa alkoi 1980-luvulla. Aluetoimintaa kehittämään perustettiin aluetoimikuntia 1990-luvlla.

 Lapuan piispanvaali 1956 
Lapuan piispanvaaliin 1956 liittyi huomattavasti sekä kirkollisen että yhteiskunnallisen politiikan jännitteitä. Presidentti Urho Kekkonen syrjäytti herännäisjohtaja Olavi Kareksen Lapuan piispanvaalin ensimmäiseltä ehdokassijalta. Piispannimitystä edelsi monimutkainen taustavaikuttamisen jakso, jossa presidenttiä yritettiin taivutella Kareksen puolelle ja häntä vastaan. Erityisesti Herättäjä-Yhdistyksen toiminnanjohtaja Jussi Kuoppala pyrki vaikuttamaan Kekkoseen Kareksen valinnan varmistamiseksi. Kekkonen katsoi, että ei voinut nimittää herännäisyyden tukialueen piispaksi körttiläistä Karesta, joka oli ollut näkyvästi mukana sekä AKS:n että Lapuan liikkeen toiminnassa.

 Nykyaikana 
1990- ja 2000-lukujen taitteessa Herättäjä-Yhdistys perusti ylioppilaskoteja Ouluun, Kuopioon ja Joensuuhun. 2000-luvun alussa Herättäjä-Yhdistyksen kirjakauppa yhtiöitettiin ja Karhunmäen toimintakeskus säätiöitiin. Herättäjän kirjakauppa Lapualla lopetti toimintansa 2019.

Siionin virsien kokoelman laajentaminen uusilla virsillä vuonna 2005 on antanut seuraväen käyttöön uusia sanoja ja säveliä. Siionin virsien kokonaisuudistustyö alkoi vuonna 2009, ja uudistettu kokoelma otettiin käyttöön 2017.

 Toiminta 
 Hallinto Herättäjäjuhlien yhteydessä pidettävä vuosikokous on Herättäjä-Yhdistyksen korkein päättävä elin. Vuosikokouksessa on valittu Herättäjä-Yhdistyksen päätoimikunnan, nykyisin hallituksen (vuodesta 2014) yhdeksän jäsentä. Näistä kolme on vuosittain erovuorossa.ww.h-y.fi/yhdistys/hallitus.html Herättäjä-Yhdistyksen hallitus Päätoimikunnan, hallituksen puheenjohtajana on toiminut muun muassa Wilhelmi Malmivaara, Väinö Malmivaara, Olavi Kares, Jukka Malmivaara, Kaisa RönkäJukka Hautala Herättäjä-Yhdistyksen puheenjohtajaksi Kotimaa.fi, Ilkka MattilaYhteen hiileen 2006, Jukka Hautala ja nykyinen puheenjohtaja on Tapani Rantala. Yhdistyksen toiminnanjohtajana on Kalle Hiltunen, joka toimii hallituksen kokouksissa esittelijänä ja sihteerinä.
 Alueellinen työ perustuu paljolti vapaaehtoisten aktiivisuuteen. Seuroja, konsertteja ja muita herännäishenkisiä tilaisuuksia järjestetään ympäri Suomen.
 Opiskelija- ja nuorisotyö järjestää valtakunnallisia tapahtumia ja rippikouluja sekä tukee nuorten kotiseuratoimintaa.
 Lähetystyötä Herättäjä-Yhdistys tekee Suomen Lähetysseuran kautta, jonka suurin alajärjestö se on.
 Heimotyö tukee veljeskirkkojen työtä suomensukuisten kansojen keskuudessa.

Herättäjä-Yhdistyksen toiminnanjohtaja on Kalle Hiltunen (2021–).Kalle Hiltunen Herättäjä-Yhdistyksen toiminnanjohtajaksi  Hallituksen puheenjohtaja on Tapani Rantala (2017–).Tapani Rantala Herättäjä-Yhdistyksen puheenjohtajaksi, Kotimaa.fi

Yhdistyksen alueellista työtä suunnittelua, koordinointia ja toteuttamista varten Suomi on jaettu maakuntarajoja noudatteleviin toiminta-alueisiin. Alueilla toimii paikallisosastojen lisäksi yksitoista aluetoimikuntaa.

Musiikkityössä keskeisiä ovat Siionin virret, kuorot, äänitteiden kustantaminen ja veisuuperinteen vahvistaminen.

 Julkaisutoiminta 

Herättäjä-Yhdistys julkaisee seuraavia lehtiä:

 Kirkollinen aikakauslehti Henki (ennen vuotta 2021 Hengellinen Kuukauslehti). Wilhelmi Malmivaara perusti vuonna 1888 Hengellisen Kuukauslehden
 Nuori Yty on nuorille tarkoitettu ja nuorten itsensä toimittama lehti
 Yhdistys julkaisee vuosittain muutamia kirjoja ja levyjä 

 Talous 
 Rahoitus 
Rahoituksen lähde2018201720162015201420132012 Opetus- ja kulttuuriministeriön yleisavustus nuorisojärjestöille 20 000 € 22 000 € 22 000 € 17 000 € 20 000 € 25 000 € 25 000 €

Järjestö käynnisti syksyllä 2023 merkittävät muutosneuvottelut taloudellisen tilanteensa heikennyttyä jo vuosien ajan.https://ilkkapohjalainen.fi/uutiset/her%C3%A4tt%C3%A4j%C3%A4-yhdistys-aloittaa-koko-henkil%C3%B6st%C3%B6%C3%A4-koskevat-muutosneuvottelut-vanhempien-ik%C3%A4polvien-harveneminen-vaikuttaa-tuloihin

 Toiminnanjohtajat 

 Olavi Kares 1946–1948
 Armas Antila 1948–1953
 Jussi Kuoppala 1954–1974
 Väinö Maunumaa 1974–1982
 Jaakko Elenius 1983–1991
 Jouko Kuusinen 1991–2004
 Simo Juntunen 2004–2021
 Kalle Hiltunen 2021–
Herättäjä-Yhdistyksen viestintäsuunnittelija Kaisa Viitala koonnut yhdistyksen arkistoaineistosta.
Toimintaa vähintään:
Lähteet

Aiheesta muualla
 Herättäjä-Yhdistys ry

Luokka:Herännäisyys
Luokka:Suomalaiset kristilliset järjestöt
Luokka:Suomalaiset kristilliset kirjankustantamot
Luokka:Lapua